Ieslaand

Yslaand (Ísland in et Yslaans) is eyn eilaand, dat tussen Gruunlaand en et vaastelaand van Europa inleit. Et is omringd deur de Atlantische Oceaan, de Straote van Denemarken (tussen Iesland en Gruunlaand) en de Noordelike Yssey. Et laand tipt in et noordoosten krek an de poolcirkel. De heufdstad Reykjavik leit an de zuudwestkust en is werelds meest noordelike heufdstad. Aj' Ysland tot Europa rekenen, is et et meest westelike legen laand van Europa. Laandschop Ieslaand stiet bekend om zien boomloze laandschop, op Ieslaand gruuien gien bomen omdat et te koold is veur de bomen om daor te overleven. Ieslaand het liekewel inkelde vulkanen, geizers en aandere hiete bronnen (de bron bi'j Deildartunguhver levert 180 liter kokend waeter per sekonde, en is daormit de grootste hietwaeterbron van Europa). Bestuurlike indieling Ieslaand bestaot uut acht regio's, en uut 79 gemientes. Steden en dörpen Geleuf De heufdreligie van Ieslaand is et kristelike lutheranisme (zoe'n 85%), mit de Evangelisch-Lutherse Karke van Ieslaand as staotskarke. In et nasionaol register wodt altied b'ijhullen hoe'n geleuf de meensken hebben. In 2004 gaf dit et volgende beeld: Evangelisch Lutherse Karke van Ieslaand: 85% van de inwoners Vri'je Lutherse Karke van Reykjavik en Hafnarfjörður: 3,6% van de inwoners niet ansleuten bi'j een religieuze groepering: 2,4% van de bevolking Rooms-Kattelieke Karke: 2,0% van de bevolking aanders kristelik: 6,5% van de bevolking aanders (waoronder volgelingen van de Ásatrú-godsdienst: 1% van de bevolking Hoewel de meerderhied van de bevolking kristen is, gaon de meeste Ieslaanders niet mit regelmaot naor de karke. De meesten hebben liberaole kristelik-godsdienstige ideeën.